Γεώργιος Καλός

Ο Γεώργιος Καλός (1949-2018) ήταν Έλληνας πολιτικός και επιστήμονας, βουλευτής και υφυπουργός με τη Νέα Δημοκρατία.

Βιογραφικά στοιχεία 
Γεννήθηκε στον Πόρο την 1η Ιανουαρίου 1949 και σπούδασε στη Φυσικομαθηματική Σχολή των Αθηνών. Δίδαξε στη Σχολή Ναυτικών Δοκίμων και επιστημονικός συνεργάτης της Πολυτεχνικής Σχολής του Πανεπιστημίου της Πάτρας και του Εθνικού Μετσόβιου Πολυτεχνείου.

Υπήρξε στέλεχος της Νέας Δημοκρατίας, μέλος της ΟΝΝΕΔ και στη συνέχεια της Κεντρικής Επιτροπής του κόμματος. Εξελέγη νομαρχιακός σύμβουλος Αττικής, υπηρετώντας από το 1978 ως το 1983.

Εξελέγη βουλευτής Α΄ Πειραιά τον Ιούνιο του 1989 και επανεξελέγη τον Νοέμβριο του 1989, το 1990, το 1996, το 2000 και το 2004.

Το 1991 εξελέγη γραμματέας του Ελληνικού Κοινοβουλίου.

Χρημάτισε υφυπουργός Εθνικής Παιδείας και Θρησκευμάτων στην κυβέρνηση Καραμανλή, από τις 10 Μαρτίου 2004 ως τις 19 Σεπτεμβρίου 2007.

Απεβίωσε σε ηλικία 69 ετών στις 25 Αυγούστου 2018. Με τη σύζυγό του Κυριακή Λάτση, απέκτησαν δύο παιδιά.

Παραπομπές 

Βουλευτές Α΄ Πειραιά
Έλληνες υφυπουργοί Εθνικής Παιδείας και Θρησκευμάτων
Βουλευτές εκλεγμένοι με τη Νέα Δημοκρατία